CELEX: 62015TN0122
Language: lt
Date: 2015-03-12 00:00:00
Title: Byla T-122/15: 2015 m. kovo 12 d. pareikštas ieškinys byloje Landeskreditbank Baden-Württemberg/ECB

1.6.2015   
            
            
               LT
            
            
               Europos Sąjungos oficialusis leidinys
            
            
               C 178/17
            
         2015 m. kovo 12 d. pareikštas ieškinys byloje Landeskreditbank Baden-Württemberg/ECB
   
   (Byla T-122/15)
   (2015/C 178/18)
   Proceso kalba: vokiečių
   
      Šalys
   
   
      Ieškovas: Landeskreditbank Baden-Württemberg (Karlsrūhė, Vokietija), atstovaujamas advokatų A. Glos, K. Lackhoff ir M. Benzing
   
      Atsakovas: Europos Centrinis Bankas
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2015 m. sausio 5 d. ECB sprendimą (Nr. ECB/SSM/15/1 – 0SK1ILSPWNVBNQWU0W18/3) ir nurodyti palikti galioti 2014 m. rugsėjo 1 d. ECB sprendimo (Nr. ECB/SSM/14/1 – 0SK1ILSPWNVBNQWU0W18/1) pakeitimą;
            
         
               —
            
            
               priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi penkiais pagrindais.
   
               1.
            
            
               Pirmasis ieškinio pagrindas: vertindamas ypatingas aplinkybes, ECB taikė netinkamus vertinimo kriterijus
               
                           —
                        
                        
                           Ieškovas šiuo klausimu tvirtina, kad vertindamas, ar ieškovas, nors atitinka dydžio kriterijų, dėl ypatingų aplinkybių pagal Reglamento (ES) Nr. 1024/2013 (1) 6 straipsnio 4 dalies antrą pastraipą, siejamą su Reglamento (ES) Nr. 468/2014 (2) 70 straipsnio 1 dalimi, laikytinas mažiau svarbia įstaiga, ECB taikė keturis tarpusavyje nesuderinamus vertinimo kriterijus. Visi šie kriterijai yra savaime klaidingi.
                        
                     
                           —
                        
                        
                           Be to, ieškovas teigia, kad pagal Reglamento Nr. 468/2014 70 straipsnio 1 dalį ypatingos aplinkybės egzistuoja, kai egzistuoja „konkrečios ir faktinės aplinkybės“, dėl kurių priskyrimas prie svarbių įstaigų ir su tuo susijusi ECB priežiūra yra „netinkama“. Ieškovo nuomone, įstaigos priskyrimas prie svarbių vien remiantis dydžio kriterijumi yra „netinkamas“, kaip tai suprantama pagal Reglamento Nr. 468/2014 70 straipsnio 1 dalį, jei tai nėra būtina Reglamento Nr. 1024/2013 tikslams pasiekti ir tam pakanka kompetentingos nacionalinės institucijos priežiūros ir sisteminės ECB kontrolės.
                        
                     
         
               2.
            
            
               Antrasis ieškinio pagrindas: akivaizdi vertinimo klaida vertinant faktines aplinkybes
               
                           —
                        
                        
                           Šiame ieškinio pagrinde ieškovas tvirtina, kad ECB nepakankamai įvertino tai, kad, remiantis ieškovo argumentais per apklausą ir per procedūrą administracinėje priežiūros valdyboje, ieškovo priskyrimas prie svarbių įstaigų nėra būtinas Reglamento Nr. 1024/2013 tikslams pasiekti ir kad ieškovo priskyrimas prie mažiau svarbių įstaigų suderinamas ir su Reglamento Nr. 1024/2013 principais. ECB išvada, kad ypatingos aplinkybės neegzistuoja, yra akivaizdžiai klaidinga.
                        
                     
         
               3.
            
            
               Trečiasis ieškinio pagrindas: pareigos motyvuoti pažeidimas
               
                           —
                        
                        
                           Šiuo klausimu ieškovas tvirtina, kad ginčijamo sprendimo motyvai yra nenuoseklūs ir prieštaringi. ECB nurodo iš viso keturis kriterijus, kurie tarpusavyje nesusiję ir vienas su kitu nesuderinami.
                        
                     
                           —
                        
                        
                           Svarių motyvų ginčijamame sprendime nenurodyta. ECB svarstymai veikiau apsiriboja tik teiginiais ir neiginiais.
                        
                     
                           —
                        
                        
                           Be to, sprendime klaidingai neišaiškinti ieškovo argumentai, pateikti administraciniame procese. Visų prima ECB nepaaiškina, kodėl ieškovo nurodytų faktinių ir teisinių aplinkybių nepakanka, kad būtų galima paneigti prielaidą, įtvirtintą Reglamento Nr. 1024/2013 6 straipsnio 4 dalies antroje pastraipoje.
                        
                     
         
               4.
            
            
               Ketvirtasis ieškinio pagrindas: piktnaudžiavimas įgaliojimais, pasireiškiantis neteisėtai jais nepasinaudojus
               
                           —
                        
                        
                           Šiame ieškinio pagrinde ieškovas tvirtina, kad ECB pažeidė pareigą konkrečiu atveju pasinaudoti Reglamento Nr. 1024/2013 6 straipsnio 4 dalyje ir Reglamento Nr. 468/2014 70 straipsnyje įtvirtintais įgaliojimais. Taigi ECB piktnaudžiavo įgaliojimais.
                        
                     
         
               5.
            
            
               Penktasis ieškinio pagrindas: pareigos ištirti visas reikšmingas konkretaus atvejo aplinkybes ir į jas atsižvelgti pažeidimas
               
                           —
                        
                        
                           Ieškovas šiuo klausimu tvirtina, kad naudodamasis jam suteikta diskrecija ECB pažeidė savo pareigą nešališkai ištirti visas reikšmingas faktines ir teisines konkretaus atvejo aplinkybes ir į jas atsižvelgti. Visų pirma jis neįvertino visų faktinių ir teisinių aplinkybių, kurias ieškovas jam pateikė.
                        
                     
         
      (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, p. 63).
   
      (2)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (OL L 141, p. 1).